Nairobi

**Nairobi** jè 'a capitale d'u Kenya, e pure 'u capeluèche d'a Provinge de Nairobi e d'u Destritte de Nairobi. 'U nome suve avène d'a frase maasai *enkare nai-robi*, ce segnefeche "luèche de l'acque fridde". Jndr'ô Kenya, avène pure chiamate cu doje nomignole: **Green City in the Sun** ("cetata verde ad 'u sule", pe' vije d'u clime mite e de le assaje aree verde) e **Safari Capital of the World** ("capitale mondiale d'u safari", cu referemènde ad 'u ruole soje de *hub* verse le vanne turisteche keniote cchiù famuse).

Cu 'na popolazzione ca se iacchije 'mbrà le 4 e le 4,5 miglione, Nairobi jè 'a cchiù granna cetata de l'Afriche oriendale e 'a quarte cchiù granne de lle 'ndere continènde africane. Jè pure une de le cetate africane cchiù 'mbortande da 'u punde de viste polìteche, culturale ed economeche. 'A popolazzione d'u luèche parle prengeplmènde le 'nglese.

## Sciugrafije
### Addò se iacchije

Nairobi se iacchije jndr'â vanne sudoccidendale d'u Kenya, 'nzeccate ad 'u borde oriendale d'a Granne Rift Valley, a 'na ìertezze de 1661 m s.l.m. A ovest d'a cetata se iacchijene le caratteristeche colline Ngong; a nord se iacchije 'u Monde Kenya e a sudest 'u Kilimangiaro, e totte e doje le mundagne se pòtene 'ndrucà da Nairobi jndr'â lle sciùrne limbide. 

'A cetata jè attraversate da 'u jume Nairobi e da le affluende suve. Jndr'â vanne settendrionale d'a cetata se iacchije angore ôsce 'na vanne de foreste origgenarije, 'a foreste de Karura; p'a salvaguardie de quiste patrimonie ambiendale s'ète battute, 'mbrà lle otre, 'u Premie Nobel p'a Pace Wangari Maathai.

### Clime
A cause de l'ìrtezze, Nairobi pòte tenè 'nu clime comblessivamènde mite. Piccé Nairobi se iacchije cchiù o mène 'nzeccate a ll'equatore, le defferenze de temberature 'mbrà estate e 'mbìerne sonde assaje piccele. 'Ndorne a sciugne-luglie le temberature serale pòtene scennere fine a 10&nbsp;°C, mendre jndr'â lle sciùrne cchiù calle (da decèmmre a marze) le temberature de sciùrne se iacchijene cchiù o mène 'mbrà lle 20&nbsp;°C ele 30&nbsp;°C.

Jndrâ 'll'arche de ll'anne se pòtene distinguere doje staggione de le chiogge, une ca accumenze da marze e spicce a másce e l'otre ca accumenze da ottommre e spicce a decèmmre, me le precipitazzione sonde suletamènde moderate.

## Economije
Nairobi jè une de le côre commerciale e finanziarije de l'Afriche. 'A Borse de Nairobi (Nairobi Stock Exchange, NSE) jè 'a quarte borse africane parlanne 'ndermine de volume de le cange e 'a quinde cumme apporte percenduale ad 'u PIL. 'Nu munne de granne multinazionale (pe' esembie General Electric, Google, Coca Cola e Celtel) tènene 'a proprije prengepàle sede africane a Nairobi. 'A sede de le Nazione Aunìte de Nairobi costituisce 'u quartier generale de pruggette cumme 'u Programme sus a ll'Ambiende (United Nations Environment Programme, UNEP) e 'u Programme sus a lle 'Nzediamènde Aumane (United Nations Human Settlements Programme, UNHSP). 'U Jomo Kenyatta International Airport, l'aeropuèrte 'ndernazionale de Nairobi, jè 'u prengepále hub de Kenya Airways, quarte cchiù 'mbortande combagnie aerea de l'Afriche. 

'Ndorne ad 'a cetata se iacchjene 'nu munne de 'ndustrie manifatturiere. Se quagghiane 'mbrà ll'otre abbigliamènde, tessute, materiale pe' quagghiamènde, alimendare, sigarette, pneumatece e automobbele. 'Mbrà lle multinazionale ca tènene stabbelemènde 'nzeccate a Nairobi se pòtene arrecordà 'a Goodyear, 'a General Motors, 'a Toyota e 'a Coca Cola.

Otre elemènde 'mboprtande de l'economije de Nairobi jè 'u turisme; Nairobi jè sije 'na destinazione turisteche pe' sé ca' na tappe quase obblegate jndr'â ll'itinerarije turisteche jndr'ô Kenya.

## Turisme
Le 'ndustrie d'u turisme a Nairobi jè alimendate specialmènde da le viaggiatore ca fàcene tappe jndr'â cetata quanne accumenzane o quanne spicciane le lòre itinerarije turisteche jndr'ô Kenya. Aqquà se iacchijene 'nu munne de alberghe de ìrte levèlle, e assaje granne catene (pe' esembie Serena, Holyday Inn, Intercontinental e Hilton) tènene 'na proprije strutture jndr'â cetata. 

Oltre a fàcere da *hub* turisteche, comungue, Nairobi tène 'nu certe numere de attrazione turisteche acchijate jndr'â cetata o jndr'â lle vanne sùbbete 'nzeccate a jèdde. 'U Parche nazionale de Nairobi jè 'nu esembie rare de parche faunisteche confinande cu 'na vanne urbane; aqquà se iacchijene 'nu munne de anemale tipeche d'a savane africane, 'mbrà cui lione, giraffe, rinoceronde gnure e cchiù de 400 specie de acidde. 'A cetata stesse jè ricche de vanne verde e tène cchiù specie de acidde de qualsiase otre cetata d'u munne.

'U National Museum of Kenya de Nairobi jè 'u cchiù 'mbortande musee d'u Kenya. Aqquà se iacchijene, 'mbrà lle otre, le vanne rumanènde de 'nu sciùvane *[[homo erectus]]*. Otre musee 'mbortande d'a capitale sonde 'u Nairobi Railway Museum e 'u Karen Blixen Museum. Sonde mete turisteche de cchiù piccele 'mbrtanze pure 'u monumènde a Jomo Kenyatta, 'u Kenya National Theatre e le gallerije d'arte Rahimtulla Museum of Modern Art e Mzizi Arts Centre. A Nairobi se iacchije pure 'u cchiù granne palazze d'u ghiacce de totte l'Afriche.

## Demografije

### Javitazione
A Nairobi se iacchijene javitazione de levèlle assaje defferènde 'mbrà lòre. Cchiù d'a metate d'a popolazzione comblessive javite jndr'â lle *slum* cumme Kibera, ca tènene sule 'u 5% d'a vanne urbane. Le vanne addò se javite de lèvelle cchiù ìrte se iacchijene specialmènde jndr'â vanne occidendale d'a cetata, addò 'nu timbe javitavane le colone bretànneche. 'A crescite d'a cetata hé purtate ad 'a nascite de nuève quartiere addò se pòte javità pure assaje lundane da 'u CBD: une de le cchiù 'mbortande jè 'u Greenpark, ca se iacchije jndr'â localetate de Athi River, a 25 km da 'u cendre.

### Popolazzione
Nairobi jè 'mbrà lle cetate africane ca honne avute 'na crescite demografeche cchiù veloce, ôsce a die se iacchije cchiù o mène 'ndorne ad 'u 6,9% a l'anne. Se penze ca apprìme d'u 2015 'a cetata avrà ddà arrevà a tenè 5.000.000 de crestiáne. 





## Note


## Bibbliografije
* Blis Sites, Nairobi
* Holidays in Nairobi

## 'Ndruche pure
* Kibera
* Shailja Patel

## Otre pruggette